**Kolding, Denmark October 2020**

**सेफप्याड उत्पादन: Safepad**™, **नेपाली महिला सशक्तिकरणका निम्ति पुन: प्रयोज्य सेनेटरी प्याड**

**एक झलकमा परियोजना** नेपालमा Safepad™ को उत्पादन SEIT Nepal, Real Relief Denmark र BGN Denmark बीचको सम्झौतामा आधारित छ। फल स्वरूप, अब नेपालमा पनि Safepad™ ( Real Relief को एक विशेष पुन: प्रयोज्य सेनेटरी प्याड) को उपलब्धताबाट नेपाली स्कुले किशोरी र महिलाहरु लाभान्वित हुनेछन् ।

औपचारिक संरचना र सम्बन्धित व्यक्तिहरूसम्झौता अनुसार सेफप्याड नेपाल प्रा. लि. मिति २०७७ साल आश्विन महिनाको २७ गते धनुषा जिल्लामा दर्ता गरियो र जनकपुर नजिकै बेल्ही गाउँमा सम्बन्धन प्राप्त सेफप्याड उत्पादन केन्द्रको निर्माण गरियो । यस केन्द्रले Real Relief को लाइसेन्स अन्तर्गत सेफप्याड उत्पादन गर्नेछ । यसबाहेक, यसले SEIT Nepal द्वारा संचालित बेलहीको स्वास्थ्य क्लिनिकको सहयोगमा मासिक धर्म स्वच्छता र जागरूकता अभियानको परम्परालाई निरन्तरता दिनेछ । SEIT Nepal का अध्यक्ष श्री अमित कुमार शाह र बेल्ही स्वास्थ्य क्लिनिकका डा. गुरु प्रशान्त नेपालमा सफेप्याड परियोजनाका लागि समग्र उत्तरदायी छन् । केन्द्रको दैनिक सञ्चालन र मार्केटिंगको जिम्मेवारी प्रियंका ठाकुर र डा. कविता शाहलाई सुम्पिएको छ । सुपरिवेक्षण र अन्य सहयोगहरू श्रीमती ट्रिने एन्जेलिन सिग, Real Relief का प्रबन्ध निर्देशक र सफेप्याडको प्रमुख आविष्कारक र विकासकर्ता द्वारा उपलब्ध गराइनेछ। BGN का अध्यक्ष, डा.फ्लेम्मिंग टोपसोले सुरुवाती योजना बनाउन ​र कोषमा सहयोग गरेका हुन् ।

**सेफप्याड** एक अत्यधिक प्रभावी, स्थायी एन्टिमाइक्रोबियल प्रभावको साथ पुन: प्रयोज्य सेनेटरी प्याड हो , यसको मतलब सेफप्याडको प्रयोगले ढुसी र ब्याक्टेरियाको मात्रा घटाउँछ । यो विशेषतः सफा वा दूषित पानीले धुँदा पनि सुरक्षित रहन्छ। यसको जीवनकाल कम्तिमा दुई वर्ष हुन्छ, जसले वातावरणीय प्रभावलाई घटाउँछ ।

उत्पादन केन्द्रमा रोजगार अन्तरवार्ता पछिको प्रशिक्षण अवधिको अन्तमा नेपाली महिलाहरुलाई उत्पादन केन्द्रमा सिलाइ र प्याकेजिंगको काम दिइनेछ । केन्द्रमा कामको साथै , गाउँको व्यापार क्षमता निर्माण गर्न योगदान दिएर उहाँहरूले दिगो आय र आत्मसम्मानको आनन्द लिनुहुनेछ । साथै , सफेप्याड उत्पादन केन्द्रले कर्मचारीहरूका लागि स्वस्थ र सामाजिक रूपले आकर्षक काम गर्ने वातावरण प्रदान गर्दछ । यसमा गर्भधारण र रोगको समयमा सहायता र मार्गदर्शनका साथै अन्य सुविधाहरू समेत सामेल छन् ।

पृष्ठभूमि र तर्कसंगत **सावधानीको कमी र कोषको अभाव नै स्वस्थ मासिक धर्मको अभ्यासका मुख्य अवरोधक हुन् । एक दिगो आपूर्ति श्रृंखला स्थापना, गुणस्तरीय मासिक धर्म, स्वास्थ्य साधनहरुको विकास र उचित शैक्षिक जानकारी फैलाउनुले यी अवरोधहरु पार गर्ने मुख्य बाटो हुनेछन ।** यस सन्दर्भमा, पहिलो पीरियडको अनुभव गर्ने नेपाली किशोरीहरुको लाभका लागि रियल रिलीफको पुस्तिका "मेरो पहिलो महिनावारी", महिनावारी के हो भन्ने बारे वर्णन गर्दै, के आशा गर्नुपर्दछ र के गर्ने र के नगर्ने भन्ने कुरा नेपालीमा अनुवाद गरिएको छ। नेपालीमा थप शैक्षिक सामग्रीहरू नेपालका सबै भागहरूमा प्रशिक्षकहरूको प्रयोगका लागि तयार छन् ।

महिला र किशोरीहरूले सामना गर्ने धेरै सांस्कृतिक र व्यक्तिगत चुनौतिहरूको आधारमा, यो स्पष्ट छ कि स्वस्थ मासिक धर्मको स्वास्थ्य प्रथाको प्रबर्द्धन केवल सरसफाइको कुरा मात्र होइन; महिला र किशोरीहरूको मर्यादा र शारीरिक अखण्डता जोगाउन पनि यो महत्त्वपूर्ण कदम हो । त्यही भएर, सेफप्याड प्रोडक्शन सेन्टर र यस पछाडि भएका संगठनहरू महिनावारी स्वास्थ्यको मुद्दालाई नेपालमा प्राथमिकता दिन प्रतिबद्ध छन् ।

सेफप्याड परियोजना नेपालले नेपाली महिला र स्कूले बालिकाको जीविकालाई मजबुत बनाउन योगदान पुर्‍याउने छ र उनीहरूको नागरिक, सांस्कृतिक, आर्थिक र सामाजिक अधिकारको दाबी गर्न अझ सुसज्जित गर्नेछ , साथै सबैलाई नयाँ आशा र जोस प्रदान गर्नेछ । संक्षेपमा भन्नुपर्दा, यस परियोजनाले महिला सशक्तीकरण र नेपाली महिलाको समानतामा दीर्घकालीन आर्थिक बृद्धि र सामाजिक विकासको लागि योगदान पुर्‍याउँनेछ ।

**व्यापक दृष्टिकोण** देशव्यापी मार्केटिंग र व्यावसायीकरण गतिविधिहरूको साथले सेफप्याड उत्पादनमा मात्र निर्देशित नभइ - गतिविधिहरूले अधिक व्यापक रूपमा चिनाउनेछ । यो परियोजनाको लक्ष्य नै यसलाई अनुसरण गर्नका लागि उदाहरणको रूपमा हेरिनेछ, यसैले वांछित व्युत्पन्न वर्गमा रहेको प्रभावलाई कम गर्न योगदान पुर्‍याउँनेछ, जुन देशको गरीबी निवारणको लक्ष्य पनि हो ।

**SEIT Nepal को बारेमा**

**सोसल इको इनोभेटिभ ट्रष्ट नेपाल (SEIT Nepal)** एक पूर्ण रुपले नाफा रहित , गैर सरकारी र सामाजिक विकासको लागि काम गर्ने संस्था हो । यो संस्था ग्रामीण र आवश्यकतामा आधारित समुदायमा कार्यरत छ र प्राकृतिक स्रोतहरूको समुचित व्यवस्थापनको साथ सामान्य जनसंख्याको सामाजिक-आर्थिक र वित्तीय स्थितिको उत्थान गर्ने प्रमुख उद्देश्य राख्दछ । यो संस्था सन २०१२ देखि कृषि, स्वास्थ्य, शिक्षा, खानेपानी, महिला र युवा सशक्तिकरणको क्षेत्रमा कार्यरत छ ।

SEIT Nepal विश्वास गर्दछ कि नेपालमा सेफप्याड प्रोजेक्टले सामान्य किशोरी र महिलाहरुको मासिक धर्म स्वास्थ्यमा परिवर्तन ल्याउन प्रभावकारी भूमिका खेल्नेछ ।

<http://seitnepal.org.np/introduction>

<https://www.facebook.com/SEITNepalOfficial>

SEIT Nepal अध्यक्ष, अमित कुमार शाह (+९७७ ९८५११८७०५१)

**Real Relief Denmark को बारेमा**

Real Relief मा हामी चुनौती लिन्छौ - अविस्कार गर्छौ - कार्यन्वयन गर्छौ । सरकार, राहत एजेन्सी, एनजीओ, विश्वासमा आधारित संगठनहरू र निजी क्षेत्रका दाताहरूको लागि उपलब्ध आविष्कारयोग्य र सस्तो जीवन सुधार गर्ने उत्पादनहरू र सेवा उपलब्ध गराएर हामी खाँचोमा परेका व्यक्तिको लागि वास्तविक परिवर्तन ल्याउन प्रतिबद्ध छौं ।

Real Relief मा हामी प्रतिज्ञा गरे अनुसार वास्तविक राहत प्रदान गर्छौं ।

हामी सरकार, राहत एजेन्सी, गैरसरकारी संस्थाहरु, विश्वासमा आधारित संगठनहरू र निजी क्षेत्रका दाताहरूसँग वाचा गर्दछौं कि, हामी अधिक मानिसहरूलाई राहत प्रदान गर्न इस्थापित मूल्य र मान्यताहरुलाई सदैव तत्परता दिरहेनेछौं । हामी टेक्नोलोजीहरूको अन्वेषण गर्नेछौं र वितरण विधिहरूको पुनर्विचार गर्नेछौं र दिगो राहतका लागी बजारको निर्माण गर्न यी नयाँ योग्यतालाई दक्षताका साथ लागू गर्नेछौं । तर त्योभन्दा पनि महत्त्वपूर्णरूपमा हामी यस संसारलाई आश्वसन दिन्छौं कि हामी उत्कृष्टताको खोजीमा निरन्तर रहनेछौं र राम्रा मनसाय बोकेका ती इमान्दार र आवश्यक परेकाहरूका लागि वास्तविक राहत ल्याएर उत्कृष्टतापुर्वक काम गर्नेछौं ।

Real Relief, एक वास्तविक प्रतिज्ञाका साथ सदैव रहनेछ ।

Real Relief र SafepadTM बारेमा अधिक जानकारीका लागि: www.realreliefway.com वा सम्पर्क मार्फत : Real Relief को प्रबन्ध निर्देशक, ट्रीने एन्जलाईन सिग ts@realreliefway.com, वा सम्पर्क: +45 2826 2600 मार्फत सम्पर्क गर्न सकिनेछ ।

www.facebook.com/realreliefway www.twitter.com/realreliefway www.linkedin.com/company/real-relief plus.google.com/+realreliefway www.youtube.com/c/realreliefway [www.instagram.com/realreliefway](http://www.instagram.com/realreliefway) <https://www.facebook.com/Safepad-Nepal-1760005000777515/>

**BGN Denmark को बारेमा**

BGN, *Belhi Gruppen Nepal* ([www.bgnepal.dk](http://www.bgnepal.dk)) डेनमार्कको एक एनजीओ हो जुन नेपालको प्रदेश २ को धनुषा जिल्लामा जनकपुर नजिकैको बेल्ही गाउँ वरपर काम गर्दछ। बेल्ही र वरपरका गाउँहरूमा करीव १०,००० बासिन्दाहरू छन् । अधिकांश BGN का कर्मचारीहरू सेवानिवृत्त व्यक्ति हुन् । उनीहरूले आफ्ना व्यावसायिक र व्यक्तिगत स्रोतहरूलाई क्षेत्रको विकासको लागि उपयोगी बनाउनको लागि स्वयमसेवा गर्दछन् । यस क्रममा, SEIT सँग नजिकको सहयोग महत्वपूर्ण छ।

BGN र SEIT बीचको एक्यबद्धता समग्रमा रणनीति BIRD (बेल्ही एकीकृत ग्रामीण विकास) को अवधारणामा अभिव्यक्त भएको छ, एकै समयमा विकास प्रक्रियाको सबै पक्षमा प्रयास गरेर मात्र प्रगति गर्न सकिन्छ भन्ने धारणा छ ।

अध्यक्ष: फ्लेमिंग टोपसो, +45 21332508, flemming@topsoefamily.dk